CELEX: 52010PC0313
Language: bg
Date: 2010-06-17
Title: Предложение за Решение за изпълнение на Съвета за предоставяне на разрешение на Румъния да въведе специална мярка за дерогация от член 193 от Директива 2006/112/ЕО относно общата система на данъка върху добавената стойност

|

52010PC0313

 Предложение за Решение за изпълнение на Съвета за предоставяне на разрешение на Румъния да въведе специална мярка за дерогация от член 193 от Директива 2006/112/ЕО относно общата система на данъка върху добавената стойност  /* COM/2010/0313 окончателен - NLE 2010/0174 */  

	[pic] | ЕВРОПЕЙСКА КОМИСИЯ |Брюксел, 17.6.2010COM(2010)313 окончателен2010/0174 (NLE)Предложение заРЕШЕНИЕ ЗА ИЗПЪЛНЕНИЕ НА СЪВЕТАза предоставяне на разрешение на Румъния да въведе специална мярка за дерогация от член 193 от Директива 2006/112/ЕО относно общата система на данъка върху добавената стойностОБЯСНИТЕЛЕН МЕМОРАНДУМКОНТЕКСТ НА ПРЕДЛОЖЕНИЕТООснования и цели на предложението В съответствие с член 395 от Директива 2006/112/ЕО на Съвета от 28 ноември 2006 г. относно общата система на данъка върху добавената стойност (наричана по-нататък „Директивата за ДДС“) Съветът, произнасяйки се с единодушие по предложение на Комисията, може да разреши на всяка държава-членка да прилага специални мерки за дерогация от разпоредбите на посочената директива с цел опростяване на процедурата за облагане с ДДС или предотвратяване на определени форми на отклонение от данъчно облагане. С писмо, заведено в Генералния секретариат на Комисията на 23 септември 2009 г., Румъния поиска разрешение да въведе мерки за дерогация от член 193 от Директивата за ДДС. В съответствие с член 395, параграф 2 от Директивата за ДДС, с писмо от 14 декември 2009 г. Комисията информира останалите държави-членки за отправеното от Румъния искане. С писмо от 17 декември 2009 г. Комисията уведоми Румъния, че разполага с пълната информация, необходима според нея за оценка на искането. |Общ контекст По принцип, съгласно член 193 от Директивата за ДДС лице — платец на данъка върху добавената стойност (ДДС) е данъчно задълженото лице, което доставя стоки или услуги. Правителството на Румъния желае да прилага механизъм за самоначисляване, при който лице — платец на ДДС е данъчно задълженото лице, на което се доставят стоки или услуги, при следните ситуации: — доставки на стоки и услуги от данъчно задължено лице, което е в производство по несъстоятелност, с изключение на търговците на дребно; — доставки на изделия от дърво от данъчно задължено лице — по-специално стоящата маса на горите, кръгло или разцепено дърво за обработка, дърва за горене, изделия от дървен материал, дърво с четвъртита форма или дървени стърготини, както и сурова или обработена дървесина или полуготови изделия от дърво. Данъчно задължено лице в производство по несъстоятелност, което доставя стоки и услуги, може поради финансови затруднения да не е в състояние да плати на компетентните органи ДДС, получено за доставките му. От друга страна купувачът, ако е данъчно задължено лице, запазва правото си на приспадане на данъчен кредит за начисления ДДС. Не се възнамерява механизмът за самоначисляване да се прилага за доставки, извършени от търговци на дребно в производство по несъстоятелност, поради практическите затруднения, които ще срещнат при прилагането на такава мярка, по-специално затрудненията, свързани с определянето на статуса на данъчно задължено лице на клиентите си на мястото на продажба. Горският сектор е от особено икономическо значение за Румъния. В сектора действат множество търговци, често дребни прекупвачи и посредници, които често не изпълняват задълженията си във връзка с ДДС. Клиенти на тези доставчици са обикновено по-големи, трайно установили се предприятия. Исканата дерогация се предоставя до 31 декември 2013 г. |РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТОКонсултация със заинтересованите страни |Неприложимо |Събиране и използване на експертни становища |Не бяха необходими външни експертни становища. |Оценка на въздействието Предложението за решение има за цел предотвратяването на възможното отклонение от облагане с ДДС и следователно има потенциален положителен ефект върху икономиката. Във всички случаи въздействието ще бъде ограничено поради тесния обхват на дерогацията. |ПРАВНИ ЕЛЕМЕНТИ НА ПРЕДЛОЖЕНИЕТООбобщение на предлаганите мерки Предоставяне на разрешение на Румъния да прилага мярка за дерогация от член 193 от Директивата за ДДС по отношение на използването на механизма за самоначисляване при доставки на стоки и услуги от данъчно задължено лице в производство по несъстоятелност, с изключение на търговците на дребно, както и при доставка на изделия от дърво. |Правно основание Член 395 от Директивата за ДДС. |Принцип на субсидиарност Съгласно член 395 от Директивата за ДДС държава-членка, която желае да въведе мерки за дерогация от посочената директива, трябва да получи разрешение от Съвета, което се дава под формата на решение на Съвета. Следователно предложението е в съответствие с принципа на субсидиарност. |Принцип на пропорционалност Настоящото предложение е в съответствие с принципа на пропорционалност поради следната(ите) причина(и). |Решението засяга разрешение, дадено на държава-членка по нейно собствено искане, и не представлява задължение. |ОТРАЖЕНИЕ ВЪРХУ БЮДЖЕТАОтражение върху бюджета |Предложението няма отражение върху бюджета на Съюза. |НЕЗАДЪЛЖИТЕЛНИ ЕЛЕМЕНТИКлауза за преглед, преразглеждане или за автоматично прекратяване |Предложението включва клауза за автоматично прекратяване. |2010/0174 (NLE)Предложение заРЕШЕНИЕ ЗА ИЗПЪЛНЕНИЕ НА СЪВЕТАза предоставяне на разрешение на Румъния да въведе специална мярка за дерогация от член 193 от Директива 2006/112/ЕО относно общата система на данъка върху добавената стойностСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз,като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност[1], и по-специално член 395, параграф 1 от нея,като взе предвид предложението на Европейската комисия,като има предвид, че:1.  С писмо, заведено в Генералния секретариат на Комисията на 23 септември 2009 г., Румъния поиска разрешение да въведе специална мярка за дерогация от член 193 от Директива 2006/112/EО.2.  С писмо от 14 декември 2009 г. Комисията информира останалите държави-членки за отправеното от Румъния искане. С писмо от 17 декември 2009 г. Комисията уведоми Румъния, че разполага с пълната информация, необходима според нея за оценка на искането.3.  По принцип, съгласно член 193 от Директива 2006/112/ЕО лице — платец на данъка върху добавената стойност (ДДС) е данъчно задълженото лице, което доставя стоките или услугите.4.  Целта на исканата от Румъния дерогация е лице — платец на ДДС да стане получателят на доставките на стоки или услуги при два вида обстоятелства. Първият случай се отнася до данъчно задължени лица, които доставят изделия от дърво в съответствие с определението в националното законодателство. Вторият случай се отнася до доставки на стоки и/или услуги от данъчно задължени лица, с изключение на търговците на дребно, които са в производство по несъстоятелност.5.  Поради финансовите си затруднения неплатежоспособните предприятия често не са в състояние да плащат ДДС на компетентните органи за своите доставки на стоки или услуги. При все това получателят по принцип може да ползва право на приспадане на данъчен кредит, въпреки че ДДС не е платен на компетентните органи от доставчика.6.  Доколкото търговците на дребно ще срещнат затруднения при определяне на данъчния статус на своите клиенти на мястото на продажбата, механизмът за самоначисляване не следва да се прилага за търговци на дребно в производство по несъстоятелност.7.  Румъния среща също така проблеми на пазара на дървен материал, поради естеството на пазара и на участващите в него предприятия. Пазарът обхваща голям брой дребни предприятия, които трудно подлежат на контрол от страна на румънските власти. При най-често срещаната форма на отклонение от данъчно облагане доставчикът издава фактура за доставките и изчезва, без да е платил данъка на компетентните органи, но след като е издал на получателя на доставката редовна фактура, която му предоставя право да поиска приспадане на данъчен кредит.8.  Като се определя получателят за лице — платец на ДДС при доставки на изделия от дърво от данъчно задължени лица и при доставки на стоки и услуги от данъчно задължени лица, с изключение на търговци на дребно, които са в производство по несъстоятелност, с дерогацията се премахват срещаните затруднения, без да се засяга размерът на дължимия данък. С това се постига предотвратяване на някои форми на отклонение от данъчно облагане.9.  Мярката е пропорционална на преследваните цели, тъй като не е предназначена за всеобщо приложение, а само за определени доставки и сектори, които създават големи проблеми при облагането с данъка или представляват риск от отклонение от данъчно облагане.10.  Разрешението следва да е валидно за ограничен период и съответно срокът му на действие следва да изтече на 31 декември 2013 г. Предвид натрупания до момента опит следва да се направи оценка за това дали дерогацията остава обоснована.11.  Дерогацията няма отрицателно въздействие върху собствените ресурси на Съюза, формирани от ДДС,ПРИЕ НАСТОЯЩОТО РЕШЕНИЕ:Член 1Чрез дерогация от член 193 от Директива 2006/112/ЕО на Румъния се разрешава да определи за лице — платец на ДДС данъчно задълженото лице, на което се доставят стоките или услугите, посочени в член 2 от настоящото решение.Член 2Предвидената в член 1 дерогация се прилага за:12.  доставките на изделия от дърво от данъчно задължени лица;13.  доставките на стоки и услуги от данъчно задължени лица, с изключение на търговците на дребно, които са в производство по несъстоятелност.Изделията от дърво, посочени в точка 1 от първа алинея включват стоящата маса на горите, кръгло или разцепено дърво за обработка, дърва за горене, изделия от дървен материал, дърво с четвъртита форма или дървени стърготини, както и сурова или обработена дървесина или полуготови изделия от дърво.Член 3Срокът на действие на настоящото решение изтича на 31 декември 2013 г.Член 4Адресат на настоящото решение е Румъния.Съставено в Брюксел на […] година.За СъветаПредседател [1] OВ L 347, 11.12.2006 г., стр. 1.